b'\n_START_ARTICLE_\nPartit dels Treballadors Alemanys\n_START_SECTION_\nOrigen\n_START_PARAGRAPH_\nEl partit es va fundar al Caf\xc3\xa9 Gasteig de Munic el 5 de gener de 1919 pel serraller Anton Drexler i el mariner Michael Lotter. Es desenvolupava fora del "f\xc3\xbcr einen guten Frieden Freien Arbeiterausschuss", que Drexler havia fundat angteriorment. Els seus primers membres eren principalment col\xc2\xb7legues de Drexler del magatzem ferroviari de Munic. Drexler fou encoratjat a fundar el partit pel seu mentor, Paul Tafel, l\xc3\xadder de l\'Alldeutscher Verband, director del Maschinenfabrik Augsburg-N\xc3\xbcrnberg, i membre de la Societat Thule, amb el desig de fundar un partit que fos alhora nacionalista i de masses, a difer\xc3\xa8ncia dels partits de classe mitjana. L\'afiliaci\xc3\xb3 inicial fou d\'unes quaranta persones.[1]_NEWLINE_El 24 de mar\xc3\xa7 de 1919, Karl Harrer (un periodista d\'esports i membre de la Societat Thule) ingress\xc3\xa0 al DAP per a augmentar la influ\xc3\xa8ncia de la Societat Thule sobre les seves activitats, i el nom del partit es convertia en el Cercle dels Treballadors Pol\xc3\xadtics. L\'afiliaci\xc3\xb3 era molt escassa i les reunions es celebraven a la cerveseria local.\n_START_SECTION_\nHitler s\'uneix al DAP\n_START_PARAGRAPH_\nAdolf Hitler, aleshores caporal de l\'ex\xc3\xa8rcit alemany i espia de von Ludendorff, ingress\xc3\xa0 al DAP el setembre 1919 per a espiar-hi. Assist\xc3\xad a una reuni\xc3\xb3 i discut\xc3\xad violent amb un membre del partit. Despr\xc3\xa9s d\'aquest incident, Anton Drexler es va impressionar de les habilitats d\'orat\xc3\xb2ria de Hitler i el convid\xc3\xa0 a afiliar-se al partit. Despr\xc3\xa9s de pensar-s\'ho, Hitler accept\xc3\xa0 i es va unir el 19 d\'octubre com a membre n\xc3\xbamero 555 (era de fet nom\xc3\xa9s la 55a persona membre del DAP; els nombres d\'afiliaci\xc3\xb3 comen\xc3\xa7aven en 500 per fer el grup sembl\xc3\xa9s m\xc3\xa9s gran). Hitler aviat n\'esdevingu\xc3\xa9 una figura important en el DAP, i fou el 7\xc3\xa8 membre del seu comit\xc3\xa8 central (m\xc3\xa9s tard intent\xc3\xa0 reescriure la hist\xc3\xb2ria i afirmar que era "Membre del Partit n\xc3\xbamero 7" per tal de semblar-ne un dels fundadors).\n_START_SECTION_\nDes del DAP fins al NSDAP\n_START_PARAGRAPH_\nSota la influ\xc3\xa8ncia de Hitler, el nombre de membres del partit adoptaren de pressa els seus punts de vista. En un intent que el partit atregu\xc3\xa9s un sector m\xc3\xa9s gran de la poblaci\xc3\xb3, el DAP canvi\xc3\xa0 el seu nom el 24 de febrer de 1920 a "Partit Nacional Socialista dels Treballadors Alemanys". El nom fou manllevat d\'un altre partit austriac for\xc3\xa7a actiu a l\'\xc3\xa8poca (Deutsche Nationalsozialistische Arbeiterpartei), encara que Hitler s\'inclinava per dir-lo "Partit Social Revolucionari"; fou Rudolf Jung qui persuad\xc3\xad Hitler d\'adoptar el noml DNSAP. (Konrad Heiden, "Socialisme nacional de du de d\xc3\xa9buts Les", Revue d\'Allemagne, VII, N\xc3\xbam. 71 (15 de set., de 1933), p\xc3\xa0g. 821.)'